CELEX: 62008TN0579
Language: et
Date: 2008-12-23 00:00:00
Title: Kohtuasi T-579/08: 23. detsembril 2008 esitatud hagi — Eridania Sadam versus komisjon

21.2.2009   
            
            
               ET
            
            
               Euroopa Liidu Teataja
            
            
               C 44/65
            
         23. detsembril 2008 esitatud hagi — Eridania Sadam versus komisjon
   (Kohtuasi T-579/08)
   (2009/C 44/111)
   Kohtumenetluse keel: itaalia
   Pooled
   
      Hageja: Eridania Sadam SpA (Bologna, Itaalia) (esindajad: advokaadid G. M. Roberti, I. Perego, B. Amabile, M. Serpone)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada vaidlustatud otsus,
            
         
               —
            
            
               nõuda kodukorra artikli 65 ja 66 alusel menetlust korraldava meetmena, et Esimese Astme Kohtule esitataks komisjoni uurimist puudutavad dokumendid,
            
         
               —
            
            
               mõista kohtukulud välja kostjalt.
            
         Väited ja peamised argumendid
   Eridania Sadam SpA vaidlustab käesolevas hagiavalduses EÜ artikli 230 neljanda taande alusel Euroopa Ühenduste Komisjoni 16. juuli 2008. aasta otsuse riigiabi nr C 29/2004 (ex N 328/2003) kohta.
   Hageja tugineb hagiavalduses neljale väitele, tõendamaks, et kostja on:
   
               —
            
            
               käesolevas asjas vääralt kohaldanud EÜ artikli 87 esimest lõiget ja igal juhul valesti hinnangud asjaolusid ning rikkunud põhjendamiskohustust, kuna ta leidis, et Itaalia ametiasutuste õigeaegselt teatatud abikava võib mõjutada liikmesriikide vahelist kaubandust ja kahjustada konkurentsi, kui selle kava alusel abi antaks;
            
         
               —
            
            
               rikkunud EÜ artikli 87 lõike 2 punkti b ja suuniseid põllumajandussektoris riigiabi andmise kohta ning käitunud vastuolus oma eelneva otsustuspraktikaga, ning igal juhul valesti hinnangud asjaolusid ning rikkunud põhjendamiskohustust, kuna ta leidis, et Itaalia ametiasutuste õigeaegselt teatatud abikavale ei saa kohaldada eespool viidatud EÜ artikli 87 lõike 2 punktis b sätestatud erandit;
            
         
               —
            
            
               ka rikkunud EÜ artikli 87 lõike 3 punkti c ning igal juhul valesti hinnangud asjaolusid ning rikkunud põhjendamiskohustust, kuna ta leidis, et Itaalia ametiasutuste õigeaegselt teatatud abikavale ei saa kohaldada eespool viidatud EÜ artikli 87 lõike 3 punktis c sätestatud erandit;
            
         
               —
            
            
               rikkunud hea halduse, hoolsuse ja hoolitsuse põhimõtteid eriti haldusmenetluse väga pika kestuse tõttu.